Železničná stanica Zvolen nákladná stanica

Železničná stanica Zvolen nákladná stanica je železničná stanica v meste Zvolen.

 Názov 
Keďže v meste Zvolen pôvodne nákladná stanica slúžila ako hlavná stanica mesta, po vybudovaní novej začala slúžiť primárne pre potreby nákladnej železničnej dopravy, čomu bol uspôsobený aj jej názov na Zvolen – nákladná stanica. Nová stanica sa, so zámerom odlíšiť stanicu, pomenovala Zvolen osobná stanica.

 Vývoj názvu 
 Zólyom, 18711918
 Zvoleň, 19181928
 Zvolen, 19281959
 Zvolen nákladné nádraží, 19591972
 Zvolen nákladná stanica, 1972dodnes

 História 
Začiatkom 60. rokov 19. storočia začala spotreba uhlia v Uhorsku výrazne rásť. V máji 1861 bola založená Svätoštefanská uhoľná spoločnosť, ktorá sa snažila ťažiť uhoľné zásoby šalgotarjanského uhoľného poľa. Na zabezpečenie dopravy vyťaženého uhlia z tohto revíru rozhodlo valné zhromaždenie tejto spoločnosti v roku 1861 o výstavbe železnice Lučenec – Fiľakovo – Salgótarián – Pázstó – Hatvan – Aszód – Isaszeg – Pešť a požiadalo o koncesiu na túto železnicu. 19. januára 1863 bola novovzniknutej Pešťsko-lučenecko-banskobystrickej železničnej a uhoľnej spoločnosti Satoštofan udelená koncesia, ktorá spolok zaväzovala do roku 1866 postaviť železnicu v úseku Pešť – Lučenec a pokračovať v trati v r. Úsek Lučenec – Banská Bystrica do roku 1870.

Pretože mala súkromná spoločnosť problémy so získaním kapitálu a financovaním stavby, v roku 1868 firmu odkúpil štát a trať premenovala na Uhorskú severnú železnicu a zintenzívnila sa výstavba železnice na území dnešného Slovenska. Zároveň sa rozhodlo o vybudovaní prepojenia tejto trate s rozostavanou Košicko-bohumínskou železnicou na trase Zvolen – Hronská Dúbrava – Kremnica – Vrútky. Úsek Salgótarián – Fiľakovo – Lučenec bol odovzdaný do prevádzky 4. mája 1871, Zvolen bol uvedený do prevádzky o mesiac neskôr – 18. júna 1871, kedy bol uvedený do prevádzky úsek Lučenec – Zvolen. Dôležitý dopravný uzol bol predurčený na výstavbu železničného depa, ktoré poskytlo zázemie pre techniku. Zvolen sa stal dôležitým železničným uzlom a dôležitým priemyselným centrom.

Riaditeľstvo MÁV v apríli 1897 prišlo s projektom prestavby stanice vo Zvolene. Po zložitých rokovaniach, keď ministerstvo dopravy nebolo spokojné s navrhovanými projektami prišlo nakoniec v auguste 1897 k dohode a minister schválil rekonštrukciu stanice. Okrem prestavby koľajiska projekt rekonštrukcie zahŕňal aj prestavbu obslužných a prevádzkových objektov. Počas rekonštrukcie stanice prišlo v roku 1909 aj k postaveniu lávky pre chodcov ponad koľaje, aby pracovníci dielní neprechádzali cez koľaje.

Súčasná osobná stanica sa začala budovať v roku 1952 na mieste pôvodnej zastávky Zvolen - Hrad. Práce na novej osobnej stanici boli ukončené v roku 1963, pričom do prevádzky bola uvedená už počas výstavby (r.1959), čím sa výrazne odbremenila pôvodná hlavná železničná stanica vo Zvolene.

 Kategórie vlakov 

 Osobná doprava 
Na stanici zastavujú vlaky týchto vnútroštátnych kategóriiZošitový cestovný poriadok 118. Železnice Slovenskej republiky, Bratislava, 2022:
 Osobný vlak (Os)
 Iné typy 
Iné typy vlakov, ktoré dnes prechádzajú stanicou sú:
 Expresný nákladný vlak (Nex)
 Priebežný nákladný vlak (Pn)
 Manipulačný vlak (Mn)
 Rušňový vlak (Rv)
 Služobný vlak (Služ)

 Spojenie 
Na stanicu Zvolen nákladná stanica sú napojené tri ďalšie železničné stanice:
 Železničná stanica Zvolen osobná stanica, sa nachádza smerom na juh od Zvolen nákladná stanica, v blízkosti autobusovej stanice mesta.
 Železničná zastávka Zvolen mesto, sa nachádza na trati vedúcej do Banskej Bystrice.
 Železničná zastávka Zvolenská Slatina, sa nachádza na trati vedúcej do Košíc.

 Galéria 

 Referencie 

 Pozri aj 
 Železničná stanica Zvolen
 Železničná zastávka Zvolen mesto

 Externé odkazy 
 Informačná tabuľa s odchodmi vlakov pre stanicu Zvolen nákladná stanica
 Reportáž o výstavbe strediska technicko-hygienickej udrzby v blízkosti stanice Zvolen mesto

 Zdroj 
 Zvolen nákladná stanica na stránke VLAKY.NET
 Zvolen nákladná stanica na stránke atlasdrah.net

Zvolen nákladná stanica
Kategória:Doprava v okrese Zvolen
Kategória:Doprava vo Zvolene
Kategória:Stavby vo Zvolene